paragraph_text: Namještaj ili pokućstvo označava predmete koji su namijenjeni prvenstveno korištenju u zatvorenim ili vrtnim/vanjskim prostorima, kao što su stanovi, trgovine, uredi i drugo. To je skupni naziv za objekte (mogu biti stalni ili fiksni) koji podržavaju ljudsko tijelo (namještaj za sjedenje, ležanje i odlaganje stvari), omogućuju smještaj predmeta, i drže objekte na horizontalnoj površini iznad poda. Pojam je u suprotnosti s nepokretnim stvarima (nekretninama).